Josipović: Ako je Merzel kriva, neće u pitanju biti tek ostavka

Ako joj se dokaže to što joj se stavlja na teret bit će vjerojatno i težih posljedica. Ali još nije pokazano je li zaista županica počinila nešto nezakonito, kaže Josipović

<p>U ekskluzivnom intervjuu za <a href="http://www.mediaservis.hr/" rel="" title=""><b>Media Servis</b></a> predsjednik <b>Ivo Josipović</b> prokomentirao je slučaj sisačko-moslavačke županice <b>Marine Lovrić Merzel</b>. </p><p>Na pitanje treba li podnijeti ostavku, Josipović je odgovorio: 'Ako se pokaže da je točno to što joj se stavlja na teret <b>bit će vjerojatno i težih posljedica</b>. Ali, svjedoci smo intenzivne medijske kampanje u kojoj zapravo<b> još nije pokazano je li zaista županica počinila nešto nezakonito, nedopušteno ili nije</b>. Mislim da bi kod takvih predmeta, to sam govorio i u slučaju premijera Sanadera, <b>mediji trebali imati diskretniju ulogu</b> nego što je imaju', javlja <b>Media Servis</b>. </p><h3>O stanju u BiH: Ž<span style="background-color: rgb(255, 255, 255);">elim </span>da se problemi rješavaju mirnim putem</h3><p>Josipović se u intervjuu dotaknuo i stanja u susjednoj BiH. </p><p>- Naši susjedi imaju ozbiljne probleme. Radi se o ekonomskim problemima, ali i problemima kad je riječ o ustroju i naravi države. I naravno kada se ta <b>dva problema spoje dolazi do zapaljive situacije kakvu sada imamo</b>. Ja doista želim <b>da se problemi što prije počnu rješavati mirnim putem</b>, unutar Bosne i Hercegovine - rekao je predsjednik. Ne planira ići u BiH jer, kaže, to je njihova unutarnja stvar 'kako je i sam premijer rekao', no uskoro planira na međunarodni skup o nestalima.</p><h3>'Kad je bilo potrebno bio sam predsjednik kaktus'</h3><p>Uoči prvog mandata Josipović je govorio da će biti predsjednik kaktus, a ne fikus. <b>Media Servis</b> ga je stoga pitao je li onda bio 'predsjednik kaktus'? </p><p>- Nastojao sam to biti u onim trenucima kada je to trebalo. Vi se sjećate i za prošle i za ove Vlade da je bilo trenutaka kad se Vlada jako na neki način postavljala - evo što on sad ulazi u naš posao. Ja to ne smatram nikakvim ratom niti sukobima, naprosto vidim kao znak da sam,<b> kada je bilo potrebno, bio kaktus</b> - rekao je Josipović.</p>